Maurisio Pochettinoda koronavirus aniqlandi

PSJ bosh murabbiyi Maurisio Pochettinoda koronavirus aniqlandi. Bu haqda parijliklar matbuot xizmati ma’lum qildi.

48 yoshli mutaxassis izolyatsiyaga olingan va tibbiy yo‘riqnoma bo‘yicha bir necha kun karantinda bo‘ladi.
PSJni 16-yanvar kungi “Anje”ga qarshi o‘yinda argentinalik mutaxassisning yordamchilari Xesus Peres va Migel D’Agostino boshqarib boradi.
Eslatib o‘tamiz, Pochettino yanvar oyining boshida PSJ bosh murabbiyiga aylandi. U jamoada Tomas Tuxelning o‘rnini egalladi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!